proxectonos/corpus_dominio_legal_administrativo_tmp huggingface dataset:
RESOLUCIÓN do 16 de xuño de 2000, da División de Recursos Humanos, pola que se emprazan as partes interesadas no recurso contencioso-administrativo interposto polo Sindicato de Enfermería (Satse).
SERVICIO GALEGO DE SAÚDE — III. OUTRAS DISPOSICIÓNS — 27/06/2000

No Xulgado do Contencioso-Administrativo número 2 de Pontevedra tramítase o recurso nº 119/2000 A (procedemento ordinario) interposto polo Sindicato de Enfermería (Satse) coa pretensión de que se declare que o persoal funcionario técnico especialista e auxiliar de enfermería do Hospital Provincial de Pontevedra non pode realizar asistencia sanitaria directa ó paciente; en particular, extraccións sanguíneas.
O que se notifica para xeral coñecemento de tódalas persoas interesadas no procedemento que son emprazadas para que poidan comparecer en forma no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 16 de xuño de 2000.
Valeriano Martínez García
Director xeral da División de Recursos Humanos
ORDE do 5 de xuño de 2000 pola que se fixan os prezos de venda ó público de diversas publicacións da Consellería de Familia e Promoción do Emprego, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 27/06/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións que se relacionan no anexo
2. Estes prezos entenderanse co IVE incluído.
Santiago de Compostela, 5 de xuño de 2000.
Manuela López Besteiro
Conselleira de Familia e Promoción do Emprego,
Muller e Xuventude
ANEXO
-Revista Galega de Emprego. Número O: 1.500 ptas.
-Revista Gallega de Empleo. Número O: 1.500 ptas.
Recursos da Unión Europea para a Xuventude (2ª edición actualizada): 2.000 ptas.
-Consellería de Familia e Promoción do Emprego, Muller e Xuventude. Memoria anual 1999: 2.000 ptas.
RESOLUCIÓN do 16 de xuño de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Carmen María Rodríguez Veira e outra.
SERVICIO GALEGO DE SAÚDE — III. OUTRAS DISPOSICIÓNS — 27/06/2000

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/477/2000 interposto por Carmen María Rodríguez Veira e Belén Teijeiro Permuy contra a resolución deste centro directivo, do 6 de marzo de 2000 (DOG nº 55, do 20 de marzo), pola que se modifica a do 28 de decembro de 1998 (DOG nº 9, do 15 de xaneiro de 1999) de convocatoria de concurso-oposición para o ingreso en determinadas categorías de persoal estatutario.
O que se notifica para xeral coñecemento de tódalas persoas interesadas no procedemento e que son emprazadas para que poidan comparecer en forma
na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 16 de xuño de 2000.
Valeriano Martínez García
Director xeral da División de Recursos Humanos
ORDE do 19 de xuño de 2000 pola que se abre un novo prazo de presentación dos traballos nos concursos para o fomento da recollida de pilas usadas en Galicia, convocados pola orde da Consellería de Medio Ambiente de 22 de marzo de 2000.
CONSELLERÍA DE MEDIO AMBIENTE — III. OUTRAS DISPOSICIÓNS — 27/06/2000

Por orde da Consellería de Medio Ambiente do 22 de marzo de 2000 (Diario Oficial de Galicia nº 63, do 30 de marzo) convocouse o concurso para o fomento da recollida de pilas usadas en Galicia, establecéndose no seu artigo 3, que o prazo de presentación dos traballos de sensibilización, difusión e de pintura remataba o 15 de xuño.
Tendo en conta que os premios están dirixidos principalmente ós escolares e que a data límite de presentación coincide co período vacacional, e co fin de garantir unha alta participación e óptima incidencia na poboación, esta consellería considera oportuno abrir un novo prazo de presentación de ideas e iniciativas destes premios.
En consecuencia, en uso das atribucións que me confire a Lei 1/1983, do 22 de febreiro, reguladora da Xunta e do seu presidente, e o Decreto 482/1997, do 26 de decembro, polo que se establece a estructura orgánica da Consellería de Medio Ambiente,
DISPOÑO:
Artigo único.
1. Ábrese un novo prazo para a presentación dos traballos de sensibilización, difusión e de pintura do concurso para o fomento da recollida de pilas usadas en Galicia convocado por orde da Consellería de Medio Ambiente do 22 de marzo de 2000, sen
prexuízo da validez dos presentados con anterioridade ó amparo da dita orde.
2. O prazo de presentación comezará o día seguinte ó da publicación da presente orde no Diario Oficial de Galicia e finalizará o 1 de novembro de 2000.
Santiago de Compostela, 19 de xuño de 2000.
Carlos del Álamo Jiménez
Conselleiro de Medio Ambiente
ORDE do 29 de maio de 2000 pola que se autoriza a inclusión da Escola de Música Municipal de Mondoñedo (Lugo) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/06/2000

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo, no seu artigo 1 establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música polo Concello de Mondoñedo (Lugo), os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993.
Esta consellería
DISPÓN:
Primeiro.-Autoriza-la inclusión no Rexistro de Escolas de Música a Escola de Música Municipal de Mondoñedo (Lugo), segundo os datos que figuran no anexo.
Segundo.-A dita escola queda sometida ó réxime de escolas de música e danza, segundo o establecido na Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 29 de maio de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Mondoñedo.
Localidade: Mondoñedo.
Enderezo: Ponte Pousada, s/n.
Código do centro: 27020550.
Denominación específica: Escola de Música Municipal de Mondoñedo.
Titular: Concello de Mondoñedo.
DECRETO 156/2000, do 22 de xuño, polo que se declara a utilidade pública da execución das obras do proxecto de acondicionamento dunha praza na zona portuaria do porto de Sanxenxo e se acorda a afectación dos bens e dereitos necesarios para tal fin.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/06/2000

Por Decreto 372/1994, do 2 de decembro, declarouse a utilidade pública e urxente ocupación dos bens e dereitos afectados pola obra de clave PO-11-10-94, de adecuación da fábrica de salga do porto de Sanxenxo para instalacións de servicios portuarios.
Como consecuencia do proxecto de construcción e explotación do novo porto deportivo de Sanxenxo produciuse unha considerable ampliación dos límites do porto, o que esixe unha reordenación do seu espacio. Para tales efectos aprobouse o proxecto de acondicionamento dunha praza na zona portuaria do porto de Sanxenxo, que afecta os bens e dereitos xa expropiados para a obra antes referida, polo que, con data do 18 de maio de 2000, o presidente do ente público Portos de Galicia propón a modificación do destino de tales bens.
Debe significarse que o novo destino dos bens é estrictamente portuario, tendo por finalidade, mediante o acondicionamento proxectado, facilitar unha solución de continuidade entre o espacio portuario e a vila, repercutindo na mellor ordenación e explotación das actividades portuarias; e que a teor do disposto nos artigos 21 e 22 da Lei 27/1992, do 24 de novembro, de portos do Estado e a mariña mercante, a aprobación dos proxectos leva implícita
a declaración de utilidade pública para os fins de expropiación forzosa.
En virtude do exposto e en aplicación do artigo 28.2º do Estatuto de autonomía de Galicia e do artigo 10 da Lei de expropiación forzosa, en relación co previsto no artigo 22 da Lei 27/1992, do 24 de novembro, modificada pola Lei 62/1997, do 26 de decembro, de portos do Estado e da mariña mercante, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintedous de xuño de dous mil,
DISPOÑO:
Artigo único.-Declara-la utilidade pública da execución das obras do proxecto de acondicionamento dunha praza na zona portuaria do porto de Sanxenxo; e acorda-la afectación para tal fin dos bens e dereitos que foron expropiados en virtude do Decreto 372/1994, do 2 de decembro.
Santiago de Compostela, vintedous de xuño de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 15 de xuño de 2000 pola que se cede ó Concello de Santiago de Compostela o pleno dominio dos predios 430 e 2.310 da zona de concentración parcelaria do Eixo-Marrozos.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 10/07/2000

Vista a solicitude de transmisión do pleno dominio dos predios nº 430 e 2.310 integradas no fondo de terras resultante do proceso de concentración parcelaria do Eixo-Marrozos (Santiago de Compostela-A Coruña), formulada polo referido concello, a fin de destina-la primeira a campo de festas da parroquia de Marrozos, e a segunda para zona lúdico-deportiva no contorno da Capela de Sta. Lucía, parroquia do Eixo.
Vistos os informes emitidos pola Secretaría Xeral e do Patrimonio da Consellería de Economía e Facenda, pola Asesoría Xurídica e a Intervención Delegada da Consellería de Agricultura, Gandería e Política Agroalimentaria, así como os artigos 31 e 32 da Lei 10/1985, do 14 de agosto, de concentración parcelaria para Galicia, a Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, a disposición transitoria cuarta da Lei 13/1988, do 30 de decembro, de presupostos xerais da Comunidade Autónoma de Galicia para 1989, a disposición transitoria terceira da Lei 15/1991, do 28 de decembro, de presupostos xerais da Comunidade Autónoma de Galicia para 1992, ambas modificadoras da Lei 3/1985, do 12 de abril, do patrimonio da Comunidade Autónoma de Galicia, e demais disposicións legais de aplicación ó caso.
Considerando que o fin ó que se van destina-los predios nº 430 e 2.310, da antedita zona, cumpre os requisitos esixidos pola lexislación vixente, dado que teñen por obxecto o establecemento de zonas lúdico-deportivas nas parroquias do Eixo e de Marrozos (Santiago de Compostela), o que supón un evidente beneficio para a xeneralidade dos veciños de ambas.
Na súa virtude,
DISPOÑO:
Transmiti-lo pleno dominio dos predios nº 430 e 2.310, procedentes do fondo de terras da zona de concentración parcelaria do Eixo-Marrozos, a favor do Concello de Santiago de Compostela (A Coruña) co obxecto de que se destinen, por si ou por medio de terceiros, ó establecemento de zonas lúdico-deportivas nas parroquias do Eixo e Marrozos, procedendo á reversión dos citados bens ó patrimonio da Comunidade Autónoma de Galicia para o caso de que no prazo de 5 anos, desde a súa cesión, non se destinan ós fins para os que se transmiten.
Santiago de Compostela, 15 de xuño de 2000.
Cástor Gago Álvarez
Conselleiro de Agricultura, Gandería e Política
Agroalimentaria
RESOLUCIÓN do 30 de xuño de 2000 pola que se emprazan as persoas interesadas nos recursos contencioso-administrativos 179, 181 e 182/2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/07/2000

Nº 179/2000 A, interposto perante o Xulgado do Contencioso-Administrativo número dous de Pontevedra por Carmen Gonzálvez Carril.
Nº 182/2000 interposto perante o Xulgado do Contencioso-Administrativo número un de Pontevedra por Fernando Rodríguez Nimo.
Nº 181/2000 interposto perante o Xulgado do Contencioso-Administrativo número un de Pontevedra por Manuela Barreiro Cerviño.
Para dar cumprimento ó solicitado polos xulgados máis arriba referenciados, en relación cos citados recursos contra as resolucións da Consellería da Presidencia e Administración Pública do 4 de maio de 2000, sobre desestimación de solicitude para participar no curso de xefe de negociado impartido na localidade de Pontevedra, esta consellería resolveu ordena-la remisión dos expedientes administrativos correspondentes.
O que se notifica para xeral coñecemento de tódalas persoas interesadas no procedemento, co fin de que poidan comparecer e constituírse en parte nos mentados autos no Xulgado do Contencioso-Administrativo número dous de Pontevedra, no prazo de 9 días contados dende a publicación da presente resolución no Diario Oficial de Galicia, segundo dispón o artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 30 de xuño de 2000.
Jaime Pita Varela
Conselleiro da Presidencia e Administración
Pública
ORDE do 23 de xuño de 2000 pola que se dispón o nomeamento dun vocal en representación da Xunta de Galicia no Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 29/06/2000

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
O acordo do Consello da Xunta de Galicia, do 5 de marzo de 1998, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das Administracións públicas e entidades e organismos representados no citado consello, é polo que recibida a proposta do presidente de Portos de Galicia,
DISPOÑO:
Artigo único.-Nomeo a Juan Rivas Franco como vocal do Consello de Administración da Autoridade Portuaria de Vigo en representación da Administración da Comunidade Autónoma de Galicia.
Santiago de Compostela, 23 de xuño de 2000.
José Cuíña Crespo
Conselleiro de Política Territorial,
Obras Públicas e Vivenda
DECRETO 160/2000, do 29 de xuño, polo que se modifica o Decreto 351/1997, do 10 de decembro, polo que se fixa a estructura orgánica dos departamentos da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 03/07/2000

O Decreto 351/1997, do 10 de decembro, polo que se fixa a estructura orgánica dos departamentos da Xunta de Galicia, establece no seu artigo 10, os órganos superiores da Consellería de Xustiza, Interior e Relacións Laborais.
O Decreto 227/1998, do 10 de xullo, establece a estructura orgánica da Consellería de Xustiza, Interior e Relacións Laborais, fixando as funcións dos seus centros directivos, así como as unidades correspondentes ó desenvolvemento das devanditas funcións. O tempo transcorrido desde esta regulación e os cambios experimentados no marco xeral de actuación da Consellería fan necesaria unha nova regulación dos órganos superiores nos que se estructura e, xa que logo, unha modificación do Decreto 351/1997.
Polo tanto, en virtude do disposto no artigo 4.15º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vintenove de xuño de dous mil,
DISPOÑO:
Artigo único.-O artigo 10º do Decreto 351/1997, do 10 de decembro, queda redactado da seguinte forma:
Artigo 10º
a) A Consellería de Xustiza, Interior e Relacións Laborais estructúrase nos seguintes órganos superiores:
1. Secretaría Xeral.
2. Dirección Xeral de Xustiza.
3. Dirección Xeral de Relacións Laborais.
4. Dirección Xeral de Interior e Protección Civil.
5. Dirección Xeral de Administración Local.
b) Queda adscrito a esta consellería o organismo autónomo Academia Galega de Seguridade.
Disposición derrogatoria
Quedan derrogadas cantas disposicións de igual ou inferior categoría se opoñan ó disposto no presente decreto.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vintenove de xuño de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 27 de xuño de 2000 pola que se substitúe un vocal do Consello Galego de Protección de Animais Domésticos e Salvaxes en Catividade.
CONSELLERÍA DE MEDIO AMBIENTE — II. AUTORIDADES E PERSOAL — 06/07/2000

O Decreto 153/1998, do 2 de abril, polo que se aproba o regulamento que desenvolve a Lei 1/1993, do 13 de abril, de protección dos animais domésticos e salvaxes en catividade, crea no seu artigo 4º o Consello Galego de Protección de Animais Domésticos e Salvaxes en Catividade como órgano consultivo e de estudio da Comunidade Autónoma de
Galicia en materia de protección dos animais domésticos e salvaxes en catividade.
Por orde da Consellería de Medio Ambiente do 28 de setembro de 1999, noméanse os vocais compoñentes do Consello Galego de Protección de Animais Domésticos e Salvaxes en Catividade.
Tendo en conta que a Federación Galega de Municipios e Provincias comunicou a substitución do seu representante no Pleno do Consello Galego de Protección de Animais Domésticos e Salvaxes en Catividade, é necesario que se proceda á súa publicación mediante orde no Diario Oficial de Galicia que modifique a orde de nomeamentos do 28 de setembro de 1999.
Por todo iso, dado que as funcións de aplicación da normativa sobre protección de animais domésticos e salvaxes en catividade foron asignadas á Consellería de Medio Ambiente en virtude do Decreto 482/1997, do 26 de decembro, polo que se establece a estructura orgánica da Consellería de Medio Ambiente,
DISPOÑO:
Artigo 1º
Que cese Julio Álvarez Núñez como vocal titular en representación da Federación Galega de Municipios e Provincias, do Pleno do Consello Galego de Protección de Animais Domésticos e Salvaxes en Catividade.
Artigo 2º
Designar a Sofía López Liñares como vocal titular en representación da Federación Galega de Municipios e Provincias, do Pleno do Consello Galego de Protección de Animais Domésticos e Salvaxes en Catividade.
Santiago de Compostela, 27 de xuño de 2000.
Carlos del Álamo Jiménez
Conselleiro de Medio Ambiente
DECRETO 165/2000, do 29 de xuño, polo que se dispón que cese María Reyes Carabel Pedreira como delegada provincial da Coruña da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e o seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de xuño de dous mil,
DISPOÑO:
Que cese, por pasar a outro destino, María Reyes Carabel como delegada provincial da Coruña da Consellería de Xustiza, Interior e Relacións Laborais, agradecéndolle os servicios prestados.
Santiago de Compostela, vintenove de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior
e Relacións Laborais
DECRETO 167/2000, do 29 de xuño, polo que se nomea director xeral de Interior e Protección Civil a José Benito Suárez Costas.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de xuño de dous mil,
Nomeo a José Benito Suárez Costas, director xeral de Interior e Protección Civil.
Santiago de Compostela, vintenove de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior
e Relacións Laborais
DECRETO 166/2000, do 29 de xuño, polo que se nomea directora xeral de Xustiza a María Reyes Carabel Pedreira.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de xuño de dous mil,
Nomeo a María Reyes Carabel Pedreira, directora xeral de Xustiza.
Santiago de Compostela, vintenove de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior
e Relacións Laborais
DECRETO 169/2000, do 29 de xuño, polo que se nomea delegado provincial da Coruña da Consellería de Xustiza Interior e Relacións Laborais a José Antonio Álvarez Vidal.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de xuño de dous mil,
Nomeo a José Antonio Álvarez Vidal, delegado provincial da Coruña da Consellería de Xustiza Interior e Relacións Laborais.
Santiago de Compostela, vintenove de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior
e Relacións Laborais
DECRETO 168/2000, do 29 de xuño, polo que se nomea director xeral de Administración Local a Alfonso Rueda de Valenzuela.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta
de Galicia na súa reunión do día vintenove de xuño de dous mil,
Nomeo a Alfonso Rueda de Valenzuela, director xeral de Administración Local.
Santiago de Compostela, vintenove de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior
e Relacións Laborais
RESOLUCIÓN do 26 de maio de 2000, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta da comisión paritaria do convenio colectivo do sector de hostalería.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/07/2000

Vista a acta da comisión paritaria sobre interpretación do artigo 30, «Persoal con dereito a manutención e/ou aloxamento», do convenio colectivo para o sector de hostalería, con nº de código 3600765, que tivo entrada nesta delegación provincial o día 24-5-2000, subscrita con data do 23-5-2000. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo desta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 26 de maio de 2000.
Antonio Coello Bufill
Delegado provincial de Pontevedra
Acta.
En Vigo, 23 de maio de 2000, sendo as 17 horas, reúnense as persoas que máis abaixo se relacionan, na súa condición de membros da comisión paritaria do convenio colectivo de hostalería da provincia de Pontevedra, para trata-lo seguinte Orde do día.
Único: interpretación do artigo 30 «Persoal con dereito a manutención e/ou aloxamento».
Reunida a comisión paritaria ante as diferencias de interpretación do artigo 30 do convenio, esta comisión paritaria acorda aclara-lo seguinte.
Toda persoa que no 31-12-1997, teña na súa nómina o dereito recoñecido a unha manutención e/ou aloxamento, manterá este dereito en iguais condicións que estivo ata entón, sen ningunha variación, mentres continúe nesta empresa.
E non tendo máis asuntos que tratar, levántase a sesión sendo as 17.30 horas do todo o cal os asistentes o asinan en proba de conformidade.
Asistentes:
José Manuel Barbosa Suárez, en representación de Asehospo.
Carlos Rodríguez Cerdeira, en representación de Feprohos.
J. Carlos Fernández Romero, en representación de Salas de Festas.
Santiago Martín Iglesias, en representación de CC.OO.
José A. Boullosa Gómez, en representación de UGT.
DECRETO 164/2000, do 29 de xuño, polo que se dispón que cese José Francisco Alonso Picón como director xeral de Protección Civil.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e o seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de xuño de dous mil,
DISPOÑO:
Que cese, por petición propia, José Francisco Alonso Picón como director xeral de Protección Civil, agradecéndolle os servicios prestados.
Santiago de Compostela, vintenove de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior
e Relacións Laborais
DECRETO 162/2000, do 29 de xuño, polo que se dispón que cese José Antonio Álvarez Vidal como director xeral de Xustiza e Administración Local.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e o seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de xuño de dous mil,
DISPOÑO:
Que cese, por petición propia, José Antonio Álvarez Vidal como director xeral de Xustiza e Administración Local, agradecéndolle os servicios prestados.
Santiago de Compostela, vintenove de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior
e Relacións Laborais
RESOLUCIÓN do 8 de xuño de 2000 pola que se aproban os tipos de xuro máximos que as entidades financeiras aplicarán durante o segundo semestre do ano 2000 ós préstamos en vigor dos convenios de axuda financeira ás Pemes dos anos 1992, 1993, 1994, 1995, 1996, 1997, 1998 e 1999.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 03/07/2000

De conformidade cos convenios de colaboración de axuda financeira ás Pemes asinados coas entidades financeiras durante os anos 1992, 1993, 1994, 1995, 1996, 1997, 1998 e 1999, os tipos de xuro para exercicios futuros dos préstamos subvencionados pola Xunta de Galicia que se formalizaron ó abeiro dos ditos convenios serán variables por semestres naturais, establecéndose no texto dos correspondentes convenios o sistema de determinación do tipo de xuro.
Visto o exposto e unha vez verificados os datos relativos á evolución do MIBOR e EURIBOR durante o período establecido en cada convenio e en virtude das facultades que teño conferidas,
RESOLVO:
Primeiro.-Os tipos de xuro máximos que se aplicarán durante o segundo semestre do ano 2000 ós préstamos en vigor dos convenios de axuda financeiras ás Pemes dos anos 1992, 1993, 1994, 1995, 1996, 1997, 1998 e 1999 serán os seguintes:
-Préstamos do convenio 1992: 6,15%.
-Préstamos do convenio 1993: 6,10%.
-Préstamos do convenio 1994: 6,10%.
-Préstamos do convenio 1995: 6,10%.
-Préstamos do convenio 1996: 6,60%. No caso de que o tipo adicional sexa inferior ó 1,75, o tipo de xuro que se aplicará será o resultado de engadirlle ó tipo de referencia (4,85) o tipo adicional que teñan pactado as partes. Se o tipo de xuro resultase con varios decimais, redondearase ata a máis próxima vixésima parte do punto.
-Préstamos dos convenios 1997 e 1998: 5,80%. No caso de que o tipo adicional sexa inferior ó 1,25, o tipo de xuro que se aplicará será o resultado de engadirlle ó tipo de referencia (4,55) o tipo adicional que teñan pactado as partes. Se o tipo de xuro resultase con varios decimais, redondearase ata a máis próxima vixésima parte do punto.
-Préstamos do convenio 1999: 5,70%. No caso de que o tipo adicional sexa inferior ó 1,15, o tipo de xuro que se aplicará será o resultado de engadirlle ó tipo de referencia (4,543) o tipo adicional que teñan pactado as partes. Se o tipo de xuro resultase con varios decimais, redondearase ata a máis próxima vixésima parte do punto.
Segundo.-As entidades financeiras déberan comunicar ós beneficiarios dos préstamos subvencionados a variación do tipo de xuro.
Terceiro.-O tipo de xuro do préstamo resultante para o beneficiario, é dicir, o nominal menos os puntos de subsidiación, non poderá ser inferior ó límite fixado nos respectivos convenios. No caso de que sexa inferior, limitarase a subsidiación ata o citado límite. Para o caso de que o tipo de xuro nominal sexa igual ou inferior ó límite, suspenderase a subsidiación e o tipo de xuro que se lle aplicará á operación de préstamo será o que lle corresponda segundo o estipulado no punto primeiro da presente resolución.
Santiago de Compostela, 8 de xuño de 2000.
José Antonio Orza Fernández
Presidente do Instituto Galego de Promoción
Económica
RESOLUCIÓN do 25 de maio de 2000, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo do sector de almacenistas de madeira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/2000

Vista a acta da revisión salarial para o ano 1999, do convenio colectivo do sector de almacenistas de madeira, con nº de código 3600085, que tivo entrada nesta delegación provincial o día 23-5-2000, subscrita pola comisión paritaria do convenio, en data 15-5-2000. De conformidade co disposto no artigo 9 do convenio/colectivo e no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 25 de maio de 2000.
Antonio Coello Bufill
Delegado provincial de Pontevedra
Convenio colectivo para o sector de almacenistas de madeira da provincia de Pontevedra
Asistentes:
Representación sindical:
Marcos González Oliveira (CC.OO.).
Xosé Xoán Melón (CIG).
Ramón Carrera Molares (UGT).
Representación empresarial:
Antonio González González.
Enrique Comesaña.
Antonio Pedreira Cadaval.
Secretaria de actas:
Ana Mª Martín Herrero.
En Vigo, nos locais da Confederación de Empresarios de Pontevedra, ás dezaseis trinta horas do día 15 de maio de 2000, reúnese a comisión paritaria do convenio colectivo de traballo do sector de almacenistas de madeira da provincia de Pontevedra, co obxecto de aplica-la cláusula de revisión salarial establecida no artigo 9 do convenio.
O IPC, o 31 de decembro de 1999, rexistrou un incremento respecto do 31 de decembro de 1998, do 2,9%, polo que, en aplicación do artigo 9 do convenio, debe efectuarse unha revisión salarial no exceso sobre o 2,6%, é dicir, do 0,3%. Esta revisión efectuarase con efectos do 1 de xaneiro de 1999, de acordo coa táboa seguinte:
Táboa salarial
Categorías
Salario/mes
* Persoal administrativo
Xefe administrativo
148.486
Oficial de 1ª
130.450
Oficial de 2ª
122.174
Auxiliar, telefonista e mecanógrafo/a
108.286
* Viaxante
Viaxantes corredores de praza
122.174
* Persoal en xeral
Encargado
127.058
Serrador de 1ª
122.174
Serrador de 2ª
113.014
Serrador de serra circular
112.414
Dependentes
110.535
Peón especialista
110.535
Carreteiro mozo
109.402
Peón
106.711
Nota: os choferes percibirán o salario correspondente ás categorías de oficiais de primeira ou segunda, de acordo co seu carné de conducir.
DECRETO 163/2000, do 29 de xuño, polo que se dispón que cese Alfredo Sánchez Carro como director xeral de Interior.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e o seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de xuño de dous mil,
DISPOÑO:
Que cese, por petición propia, Alfredo Sánchez Carro como director xeral de Interior, agradecéndolle os servicios prestados.
Santiago de Compostela, vintenove de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior
e Relacións Laborais
RESOLUCIÓN do 14 de xuño de 2000, da Dirección do Servicio Galego de Promoción da Igualdade do Home e da Muller, pola que se adxudican bolsas de especialización para a realización de estudios sobre a muller e a igualdade de oportunidades entre mulleres e homes en Galicia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 03/07/2000

Por Orde do 27 de decembro de 1999, da Consellería de Familia e Promoción do Emprego, Muller e Xuventude, convocáronse 3 bolsas ou axudas económicas de especialización para a realización de estudios sobre a muller e a igualdade de oportunidades entre mulleres e homes en Galicia.
De conformidade co previsto na base sexta da devandita orde, correspóndelle á directora do Servicio Galego de Promoción da Igualdade do Home e da Muller resolve-la adxudicación das bolsas de especialización.
Na súa virtude, observados os trámites establecidos na orde de convocatoria e á vista da proposta definitiva elevada pola comisión de selección prevista nela,
RESOLVO:
Adxudicárlle-las bolsas ás beneficiarias que figuran no anexo a esta resolución.
Contra esta resolución, que pon fin á vía administrativa, poderá interpoñerse potestativamente recurso de reposición perante este mesmo órgano, no prazo dun mes contado a partir do día seguinte ó da publicación desta resolución, ou recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó da publicación desta resolución, de conformidade co previsto na Lei 29/1998, do 13 de xullo, reguladora da xurisdicción contencioso-administrativa. En todo caso, se se opta pola interposición do recurso de reposición, non se poderá deducir recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 14 de xuño de 2000.
Aurora Montes Santa-Olalla
Directora do Servicio Galego de Promoción
da Igualdade do Home e da Muller
ANEXO
Sonia Esperanza Rodríguez Boente: 76898250-G.
Susana Papín Fernández: 79320489-K.
Marta Núñez Martínez-Corbalán: 36144008-Z.
DECRETO 175/2000, do 22 de xuño, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 237 Programa Operativo Local 1998 Castroverde; E.P. Mosteiro-Castroverde, tramo As Cabozas-Pena.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/2000

A Deputación Provincial de Lugo, en sesión que tivo lugar o día 6 de novembro de 1998, aprobou
o proxecto 237 Programa Operativo Local 1998 Castroverde; E.P. Mosteiro-Castroverde, tramo As Cabozas-Pena, e na sesión do 27 de marzo de 2000 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 5 de xuño de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de xuño de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 237 Programa Operativo Local 1998 Castroverde; E.P. Mosteiro-Castroverde, tramo As Cobozas-Pena.
Santiago de Compostela, vintedous de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 173/2000, do 22 de xuño, polo que se declara a urxente ocupación, para efectos de expropiación forzosa, polo Concello de Moeche, dos bens e dereitos necesarios para a realización das obras do proxecto de construcción de travesías en San Ramón.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/2000

O Concello de Moeche (A Coruña), en sesión que tivo lugar o día 25 de setembro de 1997, aprobou o proxecto de construcción de travesías en San Ramón, e na sesión do 29 de abril de 1999 acordou solicitar da Xunta de Galicia a declaración de urxente ocupación dos bens e dereitos afectados pola
expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 2 de xuño de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 12 de abril de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o concello é necesario o alargamento e acondicionamento do firme e trazado da antiga vía que dá acceso ó núcleo urbano de San Ramón, corrixindo no último tramo unha angosta saída carente de visibilidade e, por conseguinte, motivo de constantes accidentes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de xuño de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Moeche, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de construcción de travesías en San Ramón.
Santiago de Compostela, vintedous de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 174/2000, do 22 de xuño, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 90 Plan de Obras e Servicios 1999 Carballedo ensanche e mellora da estrada provincial da Barrela por Esmoriz á estrada comarcal 533 punto quilométrico 1,160 ó 2,100.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/2000

A Deputación Provincial de Lugo, en sesión do día 16 de xullo de 1999, aprobou o proxecto 90 Plan de Obras e Servicios 1999 Carballedo alar
gamento e mellora da estrada provincial da Barrela por Esmoriz á estrada comarcal 533 punto quilométrico 1,160 ó 2,100, e na sesión do 27 de marzo de 2000 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 29 de maio de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de xuño de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 90 Plan de Obras e Servicios 1999 Carballedo alargamento e mellora da estrada provincial da Barrela por Esmoriz á estrada comarcal 533 punto quilométrico 1,160 ó 2,100.
Santiago de Compostela, vintedous de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 5 de xuño de 2000 pola que se inscribe a asociación cultural Salas en el Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/07/2000

Examinada a solicitude de inscrición no Rexistro de Entidades de Promoción do Camiño de Santiago, presentada pola asociación cultural Salas en el Camino de Santiago, do 4 de maio de 2000.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a asociación cultural Salas en el Camino de Santiago quede inscrita no Rexistro de Entidades de Promoción do Camiño de Santiago co número 118.
Santiago de Compostela, 5 de xuño de 2000.
Andrés González Murga
Secretario xeral da Consellería de Cultura,
Comunicación Social e Turismo